உண்மையில், கறுப்புப்பணத்தை வைத்திருப்பவர்கள் பற்றிய முழுமையான விவரம் அரசாங்கத்திடம் இல்லை. பணமதிப்பிழப்பு அறிவிக்கப்பட்ட பின்னர் புதிய 2ஆயிரம் நோட்டுகளைக் கணக்குவழக்கில்லாமல் வைத்திருந்ததாக, 119 வழக்குகள் பதியப்பட்டன. தமிழகத்தில் சேகர் ரெட்டி, ராம்மோகனராவ் ஆகியோர்மீது குற்றம்சாட்டப்பட்டது நினைவில் இருக்கலாம். இந்த வழக்குகளிலெல்லாம் எங்கிருந்து, எப்படி அவர்களுக்கு இந்தப் பணம் வந்தது என்பது குறித்து இதுவரை ஒரு தகவலும் இல்லை. அதில் ஒரு வழக்கும் இன்றுவரை தீர்வாகவில்லை.